ועדת החוקה, חוק ומשפט, כנסת 20, פרוטוקול מספר 92, 2016-01-05 14:00

אוסאמה סעדי: צהריים טובים לכולם.

אוסאמה סעדי: אני מתכבד לפתוח ישיבה של ועדת החוקה, חוק ומשפט.

אוסאמה סעדי: יש לי את הכבוד היום לנהל את הישיבה הזו לאחר שכבוד היושב-ראש הקבוע נתן לי את ההזדמנות לנהל את הדיון היום.

אוסאמה סעדי: אני מודה לו.

אוסאמה סעדי: יואב, זה רגע היסטורי – לא?

יואב בן צור: כן.

יואב בן צור: אני מקווה שלא תגיד שאתה הריבון עכשיו.

אוסאמה סעדי: אז אני הריבון, אנחנו נעשה מה שאנחנו רוצים.

אוסאמה סעדי: נפתח את כל לשכות ההוצאה לפועל כל ימות השבוע, חוץ משבת, 24 שעות.

אוסאמה סעדי: יש לנו דיון חשוב מאוד.

אוסאמה סעדי: קיבלנו את החלטת הנשיאות לאשר דיון מהיר שביקשו חבריי: חבר הכנסת יוסי יונה ויואב בן צור.

אוסאמה סעדי: הם ביקשו להעלות על סדר יומה של הכנסת הצעה לדיון מהיר בנושא סגירת לשכת ההוצאה לפועל בשעות אחר הצהריים.

אוסאמה סעדי: זה נושא חשוב מאוד, ולכן גם הנשיאות מצאה לנכון לאשר דיון מהיר כזה.

אוסאמה סעדי: כמובן שהוועדה שלנו היא הוועדה הראויה והמוסמכת לדון בנושא כזה.

אוסאמה סעדי: גילוי נאות – כעורך דין ייצגתי הרבה זוכים, לא חייבים, בלשכות ההוצאה לפועל.

אוסאמה סעדי: אני מכיר מקרוב את הנושא הזה של לשכות ההוצאה לפועל.

אוסאמה סעדי: אני חושב שהדיון הוא חשוב מאוד, במיוחד שהיום כמעט רוב מוסדות הציבור, בין אם זה ביטוח לאומי, בין אם זה מוסדות אחרים וגופים אחרים שכן עובדים גם בשעות הבוקר.

אוסאמה סעדי: אבל גם יש ימים שבהם יש קבלת קהל אחר הצהריים, במיוחד לחייבים שהם הקבוצות החלשות.

יואב בן צור: גם הזוכים.

יואב בן צור: לפעמים זה נשים, לפעמים זה נשים חד-הוריות.

אוסאמה סעדי: אנחנו נשמע אותך, חבר הכנסת בן צור.

אוסאמה סעדי: כמובן שצריך לתת להם את האפשרות שכן יפנו ויקבלו שירות ויגישו את המסמכים שהם רוצים ללשכות ההוצאה לפועל, לא בשעות העבודה, ושהם עקב כך יאלצו להפסיד ימי עבודה, אלא לתת להם לעשות את זה בשעות אחר הצהריים.

אוסאמה סעדי: אנחנו נשמע במשך שלוש דקות את חברי הכנסת שהגישו את הדיון המהיר, ולאחר מכן נשמע את האחרים.

אוסאמה סעדי: בבקשה.

יואב בן צור: תודה, אדוני היושב-ראש.

יואב בן צור: אני חושב שהנושא הזה של פתיחת לשכות ההוצאה לפועל בשעות אחר הצהריים הוא דבר שמתבקש ומתחייב.

יואב בן צור: לא ייתכן שבגוף רשמי של מדינת ישראל אנשים יצטרכו לאבד ימי עבודה, ובפרט שאנחנו יודעים שרוב רובם של הפונים, גם להגשות בקשות, וגם לחייבים, וגם לזוכים, הם ברוב רובם אנשים חלשים שקשה להם מאוד.

יואב בן צור: עבורם איבוד יום עבודה בשביל ללכת לאיזה לשכת הוצאה לפועל שלא פתוחה אחר הצהריים, זה גזירה שאין הציבור יכול לעבוד בה.

יואב בן צור: אני חושב, שמן המחויבות מינימום, מינימום, פעמיים בשבוע שלוש שעות לפתוח אחר הצהריים.

יואב בן צור: זה לא שאנחנו מבקשים עכשיו שיהיו יותר שעות במשרד.

יואב בן צור: אני מתאר לעצמי שממילא רוב העובדים בהוצאה לפועל הם אנשים שעובדים 8.5 שעות ביום, וממילא הם נמצאים במשרדים.

יואב בן צור: זה לא שהם לא נמצאים.

יואב בן צור: אנחנו פשוט משנים קצת.

יואב בן צור: פתיחה של פעמיים בשבוע אחר הצהריים זה דבר שמתבקש.

יואב בן צור: אני שמח שגם פורום ההוצאה לפועל בלשכת עורכי הדין וגם "ידיד" וגם גופים נוספים בהחלט תומכים בבקשה הזו.

יואב בן צור: חשוב שהבקשה הזו היא בקשה מתחייבת, הומניטרית.

יואב בן צור: אני מקווה שאנחנו נקבל אוזן קשבת וההחלטה הזו אכן תתקבל כדי שלשכות ההוצאות לפועל יתנו את השירות אחרי הצהריים באמת לאותן אוכלוסיות חלשות.

אוסאמה סעדי: תודה, חבר הכנסת בן צור.

אוסאמה סעדי: חבר הכנסת יוסי יונה.

יוסי יונה: אדוני היושב-ראש, אני רוצה להחזיק אחרי חברי, ואכן להעלות את הבקשה הזו שאכן יינתנו השירותים גם בשעות אחר הצהריים.

יוסי יונה: כפי שגם נאמר, אנחנו בכל מקרה מדברים באוכלוסיות חלשות או מוחלשות או כאלה שהיכה אותן הגורל.

יוסי יונה: מן הסתם הן נמצאות במהלך היום באיזשהו חיפוש נואש אחר מקור הפרנסה, ויש מקום שדווקא האנשים האלה יוכלו גם להגיע בשעות אחר הצהריים.

יוסי יונה: יחד עם זאת, בוודאי שליבנו לא גס בעובדים.

יוסי יונה: אנחנו ערים לאבחנה הזו בין מקבלי השירות שאנחנו רוצים בטובתם, אבל בוודאי שאנחנו גם לא רוצים להרע בתנאי התעסוקה של נותני השירות.

יוסי יונה: יחד עם זאת, אנחנו רוצים להגיע לאיזשהו איזון שיהיה באמת מקובל גם על נותני השירות ולראות כיצד ניתן ליצור את התמהיל הזה כך שתהיו יותר זמינים.

יוסי יונה: נכון שאתם מייצגים את נותני השירות ותיכף נשמע אתכם.

יוסי יונה: אף אחד לא מתכוון לפגוע בנתוני השירות, אבל פשוט ליצור איזשהו תמהיל או איזשהו מאזן כך שתהיו יותר זמינים לאנשים הללו שמן הסתם גם אתם רגישים אליהם ויודעים שהם זקוקים לשעות אחר הצהריים כדי להגיע משום שהם לא זמינים.

יוסי יונה: תחשבו על אדם שצריך להתמודד עם הבעיה הזו.

יוסי יונה: המקרה הקלאסי הוא שהאדם הזה עובד בשעות היום ולא במציאות כלכלית הכי קלה.

יוסי יונה: אני הבנתי שמוסדות הביטוח הלאומי פועלים בהסדר די דומה.

יוסי יונה: נשאלת השאלה האם ניתן ליישם את ההסדר שבו פועלים אנשי ונשות הביטוח הלאומי גם בשירות הזה.

יוסי יונה: אני מקווה שנגיע בהסכמה בסופו של הדיון כך שאנחנו נטיב את השירות הזה למקבלי השירות מבלי באמת לפגוע בתנאי העבודה של נותניו.

אוסאמה סעדי: תודה, חבר הכנסת יוסי יונה.

אוסאמה סעדי: כמובן איך שאמרת שאנחנו לא מבקשים להטיל מעמסה נוספת, אלא שבאותן שעות ממילא גם העובדים והפקידים שעובדים בלשכות ההוצאה לפועל הם ממילא ממשיכים לעבוד עד השעה 16:00-17:00, כך שאפשר לתת שעה-שעתיים ולחלק את הזמנים.

אוסאמה סעדי: אנחנו יודעים שבבתי המשפט, למשל, יש היום.

אוסאמה סעדי: נכון ששעות הקבלה הן גם מ-08:30 עד 13:00 – 13:30.

אוסאמה סעדי: אבל כאשר יש משמרת שנייה אז בתי משפט גם עובדים במשמרת שנייה וגם המזכירות בהתאם.

<רבקה אהרוני: משמרת שנייה נהוגה רק בתל אביב בבתי המשפט, גם בהוצאה לפועל.

אוסאמה סעדי: גם, תיכף נשמע אתכם.

אוסאמה סעדי: לפני כן נשמע את חברת הכנסת ענת ברקו ואז נשמע את כל המוזמנים.

ענת ברקו: תודה, אדוני היושב-ראש.

ענת ברקו: שירות צריך להיות נגיש ואני חושבת שזה לא רק לפתוח אחר הצהריים.

ענת ברקו: אשמח לדעת האם אתם מקבלים מסמכים באופן אלקטרוני, האם יכולים לשלוח לכם פקסים.

<רבקה אהרוני: קראתי השבוע שהפקס בוטל.

ענת ברקו: אבל באופן אלקטרוני אם אפשר לשלוח לכם.

<רבקה אהרוני: אבל אפשר.

ענת ברקו: אנחנו צריכים למצוא כל דרך להקל על הפונים.

ענת ברקו: אנחנו רואים שאפילו בנקים.

ענת ברקו: אומנם נסגרים סניפים, אבל אפילו עדיין בנקים פתוחים גם אחר הצהריים.

ענת ברקו: בכל מקום יש את העניין הזה שלא מצמצמים כל כך את שעות העבודה באופן כזה שלאנשים אין את היכולת לתמרן בין העבודה לבין ההגעה לשירות שהם כל כך זקוקים לו, ובמקרה הזה הוא קריטי בשביל האוכלוסייה החלשה.

ענת ברקו: לכן, אני מקווה מאוד שגם הנגישות תהיה גם מרחוק, ולא להגיע.

ענת ברקו: זה גם יחסוך הרבה מאוד כוח-אדם.

ענת ברקו: אני מניחה שהמעמסה נופלת על כתפכם.

ענת ברקו: ולכן, אם אפשר לעשות שכמה שיותר מהשירות יהיה מקוון וזה יקל על האנשים, וגם לאפשר לאנשים שהם לא יכולים להיעזר בשירות מקוון להביא את הטפסים בשעות - - -, או להכין תיבה לפניות הציבור או להביא בכל מיני שעות.

ענת ברקו: ואז להכין להם את החומר והם באים לחומר מוכן ולא מתחילים לטפל בהם, גם הטיפול יהיה יעיל ומהיר יותר.

ענת ברקו: אני מצטרפת לחבריי בבקשה לפתוח גם אחר הצהריים לפחות פעמיים בשבוע.

אוסאמה סעדי: תודה, חברת הכנסת ענת ברקו.

אוסאמה סעדי: נשמע את המוזמנים ואת נותני השירות.

אוסאמה סעדי: נתחיל עם משרד המשפטים.

אוסאמה סעדי: האם ישנו מישהו?

<רבקה אהרוני: אנחנו למעשה המשרד, אנחנו רשות האכיפה והגבייה.

<רבקה אהרוני: אני רבקה אהרוני סמנכ"לית תכנון ומדיניות ואני נמצאת פה עם חבריי.

<רבקה אהרוני: בראשית דבריי אני אביא את דבריו של מנכ"ל הרשות החדש שנכנס לתפקידו לפני פחות משבועיים.

אוסאמה סעדי: נאחל לו בהצלחה.

<רבקה אהרוני: הוא באמת מברך על דבר מהסוג הזה.

<רבקה אהרוני: רק שהוא היה רוצה שהדבר הזה יוסדר באמצעות איזשהו פרויקט של השירות הממשלתי שאכן מתכוון להסדיר את השירותים הממשלתיים בכל משרדי הממשלה.

<רבקה אהרוני: למעט משרד הפנים והביטוח הלאומי, אני לא מכירה יותר מדי משרדי ממשלה שפתוחים.

<רבקה אהרוני: הואיל ויש כוונה כזו בשירות הממשלתי להסדיר את העניין הזה ואציג בעיות שיש לנו כרגע ליישם דבר כזה, אני רוצה להציג לכם כמה דברים שלא הוצגו.

<רבקה אהרוני: קודם כל, שיהיה ברור שאנחנו בעד זמינות ולתת שירות גם בשעות אחר הצהריים.

<רבקה אהרוני: יש בעיה של שעות העבודה שלנו.

<רבקה אהרוני: הפקידים ונותני השירות עובדים 8.5 שעות לכל היותר – משעה 07:30 עד 16:00.

<רבקה אהרוני: זה אומר שהם יצטרכו לעבוד בשעות נוספות מעבר לשעות העבודה שלהם או בשעות שהם לא מסגרת שעות העבודה שלהם.

<רבקה אהרוני: מדובר פה ביחסי עבודה.

<רבקה אהרוני: צריך להסדיר את העניין הזה, זה מורכב.

<רבקה אהרוני: יש פה הסכמי עבודה שהם גם רוחביים יחד עם מערכת בתי המשפט.

<רבקה אהרוני: עובדי ההוצאה לפועל למעשה הם עובדי בתי המשפט לשעבר.

<רבקה אהרוני: כל קבלת הקהל היא חלק היסטורי של קבלת הקהל של בתי המשפט.

יואב בן צור: יכול להיות שגם בתי המשפט צריכים להיות פתוחים אחרי הצהריים, לא אמרנו שלא.

<רבקה אהרוני: אנחנו מייצגים את רשות האכיפה והגבייה, את לשכות ההוצאה לפועל.

<יוסף ויצמן: ההפרדה היום היא מוחלטת, יש הפרדה מלאה היום.

<רבקה אהרוני: יש הפרדה, עדיין לא מוחלטת.

<רבקה אהרוני: בתל אביב לשכת ההוצאה לפועל הגדולה ביותר בלשכות ההוצאה לפועל נמצאת בבית המשפט בתל אביב.

<רבקה אהרוני: הסיבה שיש משמרת אחר הצהריים זה בגלל מצוקת המקום.

<רבקה אהרוני: אין אולמות דיונים וכו'.

<רבקה אהרוני: יחסי עבודה – דיברתי על העניין הזה.

<רבקה אהרוני: לגבי הנושא הזה של בכלל הגעה ללשכות ההוצאה לפועל – אנחנו במגמה.

<רבקה אהרוני: כבר שנה וחצי מערכת ההוצאה לפועל היא מערכת שניתן להגיש בקשות ולנהל הליכים באמצעים אלקטרוניים, מערכת "כלים שלובים".

<רבקה אהרוני: היא נכנסה לעבודה באוקטובר 2014, כמעט שנה וחצי.

<רבקה אהרוני: היא עובדת מצוין.

<רבקה אהרוני: פיתחנו עוד כמה ערוצי תקשורת.

<רבקה אהרוני: יש לנו ערוץ צ'ט באינטרנט.

<רבקה אהרוני: יש לו כמאה משתמשים ביום.

<רבקה אהרוני: אנחנו הפעלנו שירות של זימון תורים.

<רבקה אהרוני: אנשים לא צריכים לבזבז יום עבודה שלם כדי ל- - -

יוסי יונה: ענת העלתה את הסוגיה הזו וכולנו נכנסים לעידן הדיגיטלי.

יוסי יונה: אבל את יודעת, המון פעמים חלק ניכר מהאנשים - - -

<רבקה אהרוני: רק להסביר שהרבה אנשים, לרבות החייבים, לא צריכים להגיע, היום יותר מבעבר, ללשכת ההוצאה לפועל.

<רבקה אהרוני: יש היום את המוקד שמזמן תורים.

<רבקה אהרוני: אתה יכול להתקשר, לבקש להגיע בשעה מסוימת, ואז לא הולך לך יום עבודה שלם.

<רבקה אהרוני: זה עובד מצוין.

<רבקה אהרוני: יש לנו כ-400 משתמשים בשירות הזה מדי יום.

יואב בן צור: עדיין הוא צריך לצאת ממקום העבודה שלו.

<רבקה אהרוני: למשל, במסלול המזונות האישי מתאמים גם אחרי השעה 13:30.

<רבקה אהרוני: בכלל, ביקורים בלשכה, ב-26 לשכות בכל הארץ, יש בסך הכול 4,000 ביום, כשרובם הגדול מדובר בזוכים.

<רבקה אהרוני: זאת אומרת, באי-כוח, זוכים, למרות השירות הזה דרך "כלים שלובים" שניתן להגיש מרחוק.

<רבקה אהרוני: אנחנו באמת בוחנים את האפשרות להפעיל את לשכת ההוצאה לפועל אחר הצהריים יום אחד כשבבוקר לא תתקיים קבלת קהל, כי מלבד העובדה שיש להם את קבלת הקהל יש המון עבודה שהיא back office, עבודה משרדית.

ענת ברקו: למה במקום ולא בנוסף?

<רבקה אהרוני: בגלל שהעובדים צריכים לעשות עבודה משרדית, להקליד בקשות.

<קריאה: תקלטו עובדים חדשים, תקלטו עוד עובדים.

<יוסף ויצמן: רבקה, זה שיפתחו אחר הצהריים זה לא יפחית את העבודה בבוקר?

<רבקה אהרוני: לא, זה לא יפחית.

<יוסף ויצמן: למה לא יפחית?

<יוסף ויצמן: אנשים לא יגיעו בבוקר.

<שמרית רגב שרייבר: שמרית רגב, דוברת הרשות.

<שמרית רגב שרייבר: למעלה מ-80% מהעובדים שלנו הן עובדות, הן נשים.

<שמרית רגב שרייבר: הן אימהות שיש להן ילדים והן עובדות את השעות שלהן עד 15:30.

<יוסף ויצמן: גם ביטוח לאומי הן עובדות, גם בביטוח לאומי יש נשים.

<שמרית רגב שרייבר: אנחנו ארגון שהוא ברובו נשים, בעיקר נשים.

<רבקה אהרוני: אבל לא מדובר באותן כמויות.

<רבקה אהרוני: לביטוח הלאומי אתה יודע כמה מגיעים ביום?

<רבקה אהרוני: לביטוח הלאומי מגיעים כ-10,000 אנשים ביום לקבלת שירות.

<רבקה אהרוני: אצלנו מדובר בכ-4,000 פונים ללשכות ליום.

<רבקה אהרוני: יש לנו 26 לשכות.

<יוסף ויצמן: כמה לביטוח לאומי יש?

<רבקה אהרוני: מדובר בשירות שונה לגמרי, עו"ד ויצמן.

<רבקה אהרוני: הביטוח הלאומי הוא לכלל מדינת ישראל, לכל האזרחים.

<רבקה אהרוני: פה אם אנחנו מדברים רק על אוכלוסיית החייבים, מדובר בכ-700,000 חייבים בסך הכול.

<רבקה אהרוני: למרות הרצון והפתיחות שלנו אי-אפשר להשוות אותנו לביטוח הלאומי.

ענת ברקו: הביטוח הלאומי מתעסק עם מילואים ועושה המון דברים.

ענת ברקו: אי-אפשר להשוות, את צודקת.

ענת ברקו: כי הביטוח הלאומי עוסק בהרבה יותר.

<רבקה אהרוני: נכון, הוא עושה דברים אחרים.

<רבקה אהרוני: הוא נותן הרבה מאוד שירותים.

<רן מלמד: להיפך.

<רן מלמד: דווקא בגלל העובדה הזאת שהוא הצליח להבין שהוא הרבה יותר מורכב מבחינת יחסי עבודה מרשות האכיפה והגבייה.

אוסאמה סעדי: כמה פונים?

אוסאמה סעדי: את אמרת שבערך 4,000 פונים.

<רבקה אהרוני: לא בערך, יש לנו מספר מדויק.

<רבקה אהרוני: ממוצע יומי של 4,000.

אוסאמה סעדי: בביטוח לאומי יש לך - - -

<רבקה אהרוני: אני קראתי באיזשהו מקום של מעל 10,000 ביום.

ענת ברקו: כמה סניפים יש לך?

<רבקה אהרוני: 26 לשכות שפזורות בכל הארץ.

<רן מלמד: בביטוח לאומי יש 50 ומשהו סניפים.

<רבקה אהרוני: יש להם יותר משלנו.

<רבקה אהרוני: זה לא סניפים, זה לשכות הוצאה לפועל.

ענת ברקו: ו-4,000 פניות?

<רבקה אהרוני: לא פניות.

<רבקה אהרוני: זה רק אנשים שמגיעים ללשכה, וברובם זה מייצגי זוכים או זוכים.

<רבקה אהרוני: רק שליש מהם הוא חייבים.

<שמרית רגב שרייבר: מעבר לזה יש לנו פניות דרך המוקד ויהיו לנו פניות גם דרך האזור האישי - - -, וזוכים פרטיים שאינם מיוצגים יכולים לפנות דרך אתר האינטרנט.

יואב בן צור: אנחנו מדברים על מי שפונה פיזית.

<שמרית רגב שרייבר: זאת אומרת, אנחנו משקיעים הרבה מאוד משאבים גם לשיפור ערוצי הקשר האחרים על מנת באמת למנוע הגעה ללשכה ככל שניתן.

<שמרית רגב שרייבר: כי גם מסקר שעשינו גם בעבר הבנו שלפחות 40% מהחייבים יכולים לפתור את העניינים שלהם עוד בטלפון ועוד לפני שמגיעים ללשכה.

<שמרית רגב שרייבר: מבחינתם, זו טרחה.

יואב בן צור: אבל עדיין מגיעים 4,000 איש?

<רבקה אהרוני: נכון.

יואב בן צור: עדיין, סימן שזה שירות נדרש או נצרך.

יואב בן צור: יש כאלה שלא יודעים להשתמש בשירותים המקוונים, יש הרבה כאלה.

יואב בן צור: יש כאלה שאין להם בכלל יכולת להגיע לשירותים מקוונים.

<רבקה אהרוני: ולכן, אנחנו אומרים שאנחנו פתוחים להסדרה מהסוג הזה במסגרת ההסדרה של כל השירותים הממשלתיים.

ענת ברקו: זה פחות מ-200 איש לסניף.

ענת ברקו: אני מניחה שזה לא מתחלק באופן שווה.

<רבקה אהרוני: לא, זה לא באופן שווה.

ענת ברקו: האם אתם יכולים לווסת?

<רבקה אהרוני: לא, אין לנו אפשרות ויסות.

<רבקה אהרוני: להוצאה לפועל אין סמכות מקומית.

<רבקה אהרוני: זוכה בהוצאה לפועל יכול לפתוח את התיק בכל לשכה ברחבי הארץ, ואנחנו יכולים לציין כאן בחגיגיות שרוב הזוכים בוחרים לפתוח את התיק רחוק ממגורי החייב.

<יוסף ויצמן: החייב חייב להתייצב בהם, שימו לב.

<רבקה אהרוני: החייב יכול להתייצב בימי האזהרה.

<יוסף ויצמן: - - - החייב חייב בעצמו ברוב הבקשות כי יש תצהיר.

<יוסף ויצמן: אני מייצג חייבים, אני יודע.

<רבקה אהרוני: דבר נוסף, חוץ מהעובדים ויחסי העבודה שצריך יהיה להסדיר בעניין הזה שבגלל זה אנחנו רוצים שזו תהיה הסדרה ממשלתית של כל העובדים במשרדי הממשלה, מדובר גם בהקצאת משאבים שלא בטוח שאנחנו יכולים לאפשר אותה במסגרת הזו.

<רבקה אהרוני: כי זה לא רק שהלשכה פתוחה, אנחנו צריכים להפעיל מאבטחים, עוד כוח נוסף, וכל מה שכרוך בהפעלת של שעות אחר הצהריים.

<רבקה אהרוני: מדובר בהקצאת משאבים לא מבוטלת.

אוסאמה סעדי: אמרת שאתם שוקלים את העניין הזה של הפעלה ליום אחד במקום כאילו בשבוע.

<רבקה אהרוני: אחר הצהריים.

אוסאמה סעדי: באיזה שלב עומד העניין הזה?

אוסאמה סעדי: זה לא קשור לכל ההסדרה של השירותים הממשלתיים, נכון?

<רבקה אהרוני: אנחנו היינו רוצים להתחיל בפיילוט ואז לבחון את האפשרות, כן.

אוסאמה סעדי: רן מעמותת "ידיד".

<רן מלמד: אדוני, תודה על ההזדמנות.

<רן מלמד: אני רוצה לנסות להציג אולי את העובדות קצת אחרת.

<רן מלמד: בסופו של דבר, מספרים ועובדות אפשר להציג בכל מיני צורות, ואני מבקש דרך קצת שונה.

<רן מלמד: צריך לזכור שלפני ארבעה חודשים עבר חוק ההפטר שבפוטנציה מדבר על כך ש-23,000 לקוחות חדשים אמורים להגיע ללשכות ההוצאה לפועל.

<רבקה אהרוני: הלקוחות האלה מזומנים לתורים.

<רן מלמד: ואני חוזר ואני אומר, זה בדיוק ההמשך של מה שאני רוצה להגיד, שתזמנו אותם לאחר הצהריים.

<רן מלמד: חלק מהאנשים, ואני יודע כי אנחנו מטפלים בהם, מתעכבים ולא מגישים בזמן, ולפעמים לא מגישים בכלל, כי הם אומרים: לא שווה לי ללכת ולאבד ימי עבודה בשביל להגיע.

אוסאמה סעדי: לקבל הפטר לא שווה לו?

<רן מלמד: לא.

<רן מלמד: חבר'ה, אני אראה לכם.

<רבקה אהרוני: בכל הכבוד, עמותת "ידיד" מטפלת בכאלף חייבים מידי שנה.

<רבקה אהרוני: אנחנו מטפלים ב-700,000 חייבים.

<רן מלמד: אני לא הפרעתי אז אל תפריעי לי.

<רבקה אהרוני: לא מפריעה, אני רק מדייקת בעובדות.

<רן מלמד: לגבי נושא העובדים – אין שום סיבה ומניעה שרשות האכיפה והגבייה שהיא רשות שטובעת בכסף.

<רן מלמד: אני מציע לכם לקחת את התקציב השנתי המעודכן של רשות האכיפה והגבייה ותראו כמה כסף יש שם, ושהיא תקלוט עובדים בצורה כזו או אחרת כדי לתגבר את הלשכות יום או יומיים בשבוע אחר הצהריים.

<רן מלמד: הדבר השלישי מתייחס גם לדברים שאמרה פה חברת הכנסת ברקו, דיגיטציה ודיגיטליה ושליטה מרחוק זה נפלא.

<רן מלמד: יש לנו היום בידיעה כ-20% מהאוכלוסייה שלא מונגשת לזה.

<רן מלמד: זה אותו 20% פחות עם הלימה, עם התאמה, שהם צריכים להגיע להוצאה לפועל.

<רן מלמד: חלקם, אגב, שיש להם תיקים אם הם יאבדו את מקום העבודה אז או שהם יבקשו מחבר לעשות להם עבודה או שהם ישאירו את המכתב בצד ולא יטפלו וייכנסו לחובות יותר גדולים כי הם לא יכולים לאבד את מקום העבודה שלהם.

<רן מלמד: האמירה של רשות האכיפה והגבייה שאומרת: בואו נחכה עד שהממשלה תסדיר, לטעמי היא אמירה שערורייתית.

<רן מלמד: פה בהחלט מתאימה ההקבלה לביטוח הלאומי.

<רן מלמד: הביטוח הלאומי הוא גוף שמבחינת יחסי העבודה שלו לא פחות מורכב ומסובך, למי שמכיר, מאשר רשות האכיפה והגבייה, ואולי יותר מזה.

<רן מלמד: עובדה שהוא הצליח עם אמצעים טכנולוגיים רבים מאוד שהוא עושה, רבים מאוד, ולא פחות ממה שאתם עושים, רבקה, להגיע למצב שהלשכות שלו או שהסניפים שלו פתוחים לפחות יומיים בשבוע בשעות אחר הצהריים.

<רן מלמד: בדרך כלל בין השעות 15:00 עד 17:00– דבר שהוא בהחלט אפשרי.

<רן מלמד: אני קורא מפה באמת לוועדה לאמץ את הרעיון הזה וללחוץ על רשות האכיפה והגבייה לבצע אותו.

ענת ברקו: הם לא סוגרים בבוקר.

ענת ברקו: השירות שלהם מתבצע בצורה בלתי רגילה.

<רן מלמד: הם לא סוגרים בבוקר, נכון.

<רבקה אהרוני: אדוני היושב-ראש, אני חוזרת שוב על העניין הזה שרשות האכיפה לא מתנגדת לעניין הזה, לא מתנגדת.

אוסאמה סעדי: רבקה, תשמעי את כולם ואתן לך זכות גם להגיב.

אוסאמה סעדי: עו"ד יוסף ויצמן, לשכת עורכי הדין, בבקשה.

<יוסף ויצמן: אני לא מאמין שאני חוזר על כל מה שאמר רן מלמד, ואני מסכים אתו.

<יוסף ויצמן: אני לא מאמין שזה יוצא לי מהפה.

אוסאמה סעדי: הוא דיבר מהלב, ואתה תדבר מבחינת החוק עכשיו.

<רן מלמד: אבל הלב שלי נמצא בראש.

<יוסף ויצמן: שיישאר שם.

<יוסף ויצמן: בחוק ההפטרים לא ראינו ביחד.

<יוסף ויצמן: אם יורשה לי לומר, בחוק ההפטרים לא יהיו הפטרים.

<יוסף ויצמן: לצערי, אפילו אלה שמגיע להם, בסוף לא יקבלו את זה.

אוסאמה סעדי: יש, והתחילו לקבל.

<יוסף ויצמן: הפטרים עדיין לא קיבלו.

<רבקה אהרוני: יש עשרים מועמדים להפטר.

<יוסף ויצמן: כן, אבל הם עדיין מועמדים.

<יוסף ויצמן: עוד לא קיבלו וזה עדיין בהליכים.

<יוסף ויצמן: לדעתי, יש כמה חסמים שצריכים שהוועדה הזאת תשב ותשחרר אותם לברר שמגיע להם.

<יוסף ויצמן: יש כאלה שמגיע להם, אבל יש חסמים שלא שחררו אותם.

<קריאה: אני מטפל היום בשישה מתוך העשרים שעברו.

אלעזר שטרן: הוועדה תיקנה את החוק לפני מספר חודשים וקבעה - - - שבתנאים מסוימים יהיה אפשר.

אלעזר שטרן: כמו שבהליך של פשיטת רגל יש מצב שבו אדם מגיע לסוף התהליך ורואים שאין לו ופשוט פוטרים אותו מהחוב, אז גם פה.

אלעזר שטרן: גם - - -

אוסאמה סעדי: אם הוא היה באיחוד תיקים במשך ארבע שנים ויש לו חובות עד 800,000 שקל ולא חייב יחיד.

<רבקה אהרוני: אחרי שמבוצעת חקירת יכולת שלו ובדקו את הנכסים שלו.

<יוסף ויצמן: כל החובות לא יותר מ-800 ומסלול של ארבע שנים.

<יוסף ויצמן: חברים, מספיק שיש לו איזשהו חיסכון אחד, זה נקרא נכס, והוא יוצא מהסיפור.

<יוסף ויצמן: קופת גמל אחת והוא יוצא מהסיפור.

<יוסף ויצמן: יש כמה באגים בחוק.

<רבקה אהרוני: זה לא באגים.

<רבקה אהרוני: עושים חקירה אמיתית של היכולת של החייב לעמוד.

<רבקה אהרוני: רשמים גילו שיש חייבים שלא עדכנו בכלל את ההכנסות שלהם והם כן יכולים לעמוד בהסדר של איחוד התיקים.

<יוסף ויצמן: גם מי שנהנה בינתיים מההפטר זה הזוכים דווקא מהנושים כי הרשמים עשו איזשהו גילוי על מה שנשלח להם, ודווקא הם פתאום עיקלו שם וגילו נכסים וקופות חיסכון.

אוסאמה סעדי: לא נדון עכשיו בחוק ההפטר.

<רן מלמד: לכן, אם שאלת אם יש כאלה שמוכנים לוותר על יום עבודה בשביל ללכת להפטר.

יואב בן צור: יוסי, רציתי להגיד שמגיע לך ישר כוח שבכלל הגית את הרעיון הזה.

<יוסף ויצמן: תודה רבה.

<רבקה אהרוני: איזה רעיון?

אוסאמה סעדי: זה רעיון שלו?

<רבקה אהרוני: לא.

<רבקה אהרוני: חוק ההפטרים?

יואב בן צור: לא, של הפתיחה של הלשכות בשעות אחר הצהריים.

אוסאמה סעדי: היית צריך להגיד את זה בהתחלה.

אוסאמה סעדי: בבקשה, תמשיך.

<יוסף ויצמן: אני באמת ראיתי את הצורך.

<יוסף ויצמן: כמנהל הקליקה של ההוצאה לפועל ראיתי זוכות, קודם כל, בתיקי מזונות שהן עובדות בבוקר, אחרת הם לא מקבלים מהביטוח הלאומי את הכסף, שהן לא ניגשות לפתוח תיקים כי הן עובדות בוקר.

<יוסף ויצמן: הן עובדות ממש לפי שעות והן לא פתחו תיקים.

<יוסף ויצמן: כסף של ילדים, אוכל של ילדים, לא ניתן בגלל שהלשכה לא פתוחה בבוקר.

<יוסף ויצמן: אומנם אחרי זה שיש מסלול מקוצר וטיפה יותר הקלו בעניין.

<יוסף ויצמן: אבל יש גם חייבים שרוצים הגיש בקשה לפריסה של חוב, לאיחוד תיקים, אפילו התנגדות.

<יוסף ויצמן: הוא טוען שהצ'ק מזויף למעשה אולי.

<יוסף ויצמן: הכול יכול להיות, אבל הוא עובד בבוקר והוא לא יכול.

<יוסף ויצמן: יש חובה לפתוח את הלשכות.

<יוסף ויצמן: אני לא חושב שזה יהיה נכון לסגור את זה בבוקר כי יש תנועה תמידית ללשכות.

<יוסף ויצמן: דבר נוסף, אם הלשכה תהיה פתוחה אחר הצהריים תרד העבודה בבוקר.

<יוסף ויצמן: אי-אפשר להגיד שפתאום תיווצר עבודה של היום בבוקר.

<יוסף ויצמן: יש כאלה שלא יכולים להגיע בבוקר ויותר נוח להם אחר הצהריים.

<יוסף ויצמן: אז גם העבודה של הבוקר תרד וגם יש מערכת "כלים שלובים" שכבר עולה אז גם עורכי הדין פחות ופחות מגיעים ללשכות.

<יוסף ויצמן: אומנם המערכת לא שלמה ולא יציבה.

<יוסף ויצמן: יש תקלות, וזה בסדר.

<יוסף ויצמן: המערכת שיפרה את האיכות של עורכי הדין.

<יוסף ויצמן: עשו מעשה מאוד חשוב, לא שחס וחלילה אני עם ביקורת.

<יוסף ויצמן: זה מעשה חשוב מאוד, מקל עלינו את העבודה.

<רבקה אהרוני: אני חושבת שעורך דין ויצמן יודה שעשינו מהפך בכל העניין הזה של שירות, של נגישות ללשכות ההוצאה לפועל בצ'ט, בזימון תורים, במענה טלפוני יעיל ומפורט.

<יוסף ויצמן: זה נכון והתודות ל- - -

<רבקה אהרוני: החייבים מקבלים הדרכה איזה מסמכים להביא איתם כשהם מגיעים.

<רבקה אהרוני: הם מקבלים תור מראש, הם לא צריכים להמתין.

<רבקה אהרוני: כבר אין את התורים.

<רבקה אהרוני: למעט לשכת תל אביב באמת שאנחנו יודעים שהיא לשכה עמוסה, כל לשכות ההוצאה לפועל בכל הארץ אין בהן הרבה.

אוסאמה סעדי: רבקה אמרת שבתל אביב יש משמרת שנייה?

<רבקה אהרוני: כן, מופעלת משמרת שנייה, אבל לא בגלל הסיבות - - -.

<רבקה אהרוני: בגלל שיש שם מצוקת מקום אנחנו חולקים אולמות דיונים יחד עם מערכת בתי המשפט ואז פועלת משמרת שנייה.

אוסאמה סעדי: את זה לא אמרת, זה חשוב מאוד שבתל אביב - - -

<יוסף ויצמן: שלא תהיה טעות, זה לא לכל הבקשות.

<רבקה אהרוני: כן, זה לבקשות מסוימות שדחופות.

<יוסף ויצמן: משמרת שנייה רק לביטולי עיכובי יציאה מהארץ.

<יוסף ויצמן: חייב שרוצה להגיש בקשה - - -

<רבקה אהרוני: לא רק – בקשות דחופות.

אוסאמה סעדי: אז פה אפשר להקל כי כבר ממילא נמצאים.

אוסאמה סעדי: אפשר להמליץ שכל השירותים שניתנים בשעות הבוקר, שיינתנו גם בשעות הצהריים.

אוסאמה סעדי: ממילא הלשכה פתוחה, עובדת.

אוסאמה סעדי: לא צריך להוסיף עוד כוח-אדם, שום דבר.

<רבקה אהרוני: צריך להוסיף כוח-אדם.

<רבקה אהרוני: בקשות דחופות זה לא כל הבקשות, כן מדובר בתוספת של כוח-אדם.

ענת ברקו: מה אחוז הבקשות הדחופות מתוך כלל הבקשות?

<רבקה אהרוני: זה מיעוט, אני לא רוצה לזרוק פה מספר.

ענת ברקו: אבל אם ממילא המערכת עובדת והמאבטחים נמצאים, ויכול להיות שעוד שניים-שלושה נציגים יכולים לפתור את הבעיה, במיוחד שמדברים על זה שבתל אביב יש באמת עומס כל כך גדול, למה לא?

אוסאמה סעדי: באיזה שעה זה עובד בתל אביב?

<רבקה אהרוני: עד השעה 17:00, מ-15:00 עד 17:00.

<רבקה אהרוני: כוח-האדם שנמצא שם הוא בעיקר בשביל אותן בקשות דחופות של יציאה מהארץ ודיונים מהירים, וכל מיני בקשות דחופות שצריך כוח-אדם שילווה את הרשם שדן בבקשות הדחופות האלה.

<רבקה אהרוני: עכשיו להפוך את זה לקבלת קהל?

<רבקה אהרוני: ואת מי זה ישרת?

<רבקה אהרוני: רק את תושבי תל אביב?

<רבקה אהרוני: זה גם לא פייר.

<רבקה אהרוני: אנחנו בעד, קודם כל, אמרנו בראשית הדיון ואחזור על זה שוב ושוב.

ענת ברקו: נכון, זה נשמע רע להגיד: את מי זה ישרת?

ענת ברקו: רק את תושבי תל אביב.

ענת ברקו: אבל זה רגל בדלת.

ענת ברקו: אם ממילא את זה אתם יכולים להפעיל מיד אתמול, נתחיל עם זה.

ענת ברקו: תתחילו עם זה, מה הבעיה?

<רבקה אהרוני: לא, מדובר פה ביחסי עבודה.

<רבקה אהרוני: צריך עובדים שם שיעבדו בשעות אחר הצהריים.

<רבקה אהרוני: כמו ששמרית ציינה, מדובר ברובן בנשים.

<רבקה אהרוני: צריך את ההסכמה שלהן.

<רבקה אהרוני: יש ועד עובדים, יש יחסי עבודה.

<רבקה אהרוני: יש שעות עבודה מקובלות, יש משאבים שצריך להקדיש לעניין הזה.

<רבקה אהרוני: למרות אמירתו של סמנכ"ל עמותת "ידיד", יש לנו קיצוצים די משמעותיים בכוח-האדם וגם בתקציב.

<רבקה אהרוני: אנחנו לא יכולים להפעיל את כל המערך הזה בשעות אחר הצהריים כדי - - -

אורי מקלב: אותו עובד שכבר נמצא בשביל צווי עיכוב יציאה מן הארץ אין מספיק מיומנות?

<רבקה אהרוני: נמצאים שם שני עובדים ורשם.

אורי מקלב: האם הם לא יכולים?

<רבקה אהרוני: לא, הם לא יכולים.

<רבקה אהרוני: הרי אנחנו מדברים דיבורים בעלמא, אנחנו לא יודעים באמת כמה אנשים יגיעו.

<רבקה אהרוני: לכן, תסמכו עלינו שעשינו מהפך בחמש השנים האחרונות לטובת החייבים.

<רבקה אהרוני: באמת רשות האכיפה והגבייה עשתה כברת דרך ארוכה בהגנה על חייבים.

<רבקה אהרוני: רוב הצעות החקיקה שנעשו למורת רוחם של עורכי הדין נועדו להטיב עם החייבים, ועשינו.

<יוסף ויצמן: - - - והיינו בעד רוב הפעמים.

<רבקה אהרוני: בסדר.

<רבקה אהרוני: עשינו גם מהפך בתחום השירות, ויש חייבים שגם משתמשים בערוצים שהם לא רק הגעה ללשכה.

<רבקה אהרוני: דבר נוסף, אנחנו נוטים להגיד: החייבים המסכנים.

<רבקה אהרוני: אנחנו כרגע נמצאים בעיצומו של מחקר שמנסה לאפיין מיהו החייב בהוצאה לפועל.

<רבקה אהרוני: מהממצאים הראשונים אני יכולה לומר לכם שלא מדובר רק בחייבים שהם חלשים.

<רבקה אהרוני: מדובר בקשת רחבה של חייבים.

<רבקה אהרוני: לכן, אני מציעה, בגלל הרצון שלנו, כן לקבל את עמדתנו שאנחנו רוצים לעשות את זה.

ענת ברקו: מה סרגל הזמנים שלכם?

ענת ברקו: כאיל זה קל להגיד את זה - - -

<רבקה אהרוני: אני לא רוצה להתחייב בשם מנהל הרשות.

<רבקה אהרוני: אבל כשהוא שוחח אתנו לפני שיצאנו לכאן - - -

אוסאמה סעדי: כמה ימים זה עובד בתל אביב?

אוסאמה סעדי: היום זה כל השבוע?

<רבקה אהרוני: כן, כל השבוע לבקשות דחופות.

אוסאמה סעדי: אז אפשר פה להתחיל עם תל אביב שני ימים בשבוע.

אוסאמה סעדי: אפשר לפחות כפיילוט שני ימים בשבוע בתל אביב עם כל הבקשות ועם כל השירותים, ואז תראו.

אוסאמה סעדי: הרי הכמות הגדולה ביותר יש בלשכת ההוצאה לפועל בתל אביב.

<רבקה אהרוני: אבל מי יממן את זה?

אוסאמה סעדי: לא.

אוסאמה סעדי: אני אומר, במקום שתעבדו כל השבוע - - -

<רבקה אהרוני: אבל איך אתה יכול לחייב עובד מדינה ששעות העבודה שלו הן מ-07:30 עד 16:00 להגיע בשעות אחר הצהריים?

ענת ברקו: אפשר להציע לחלק מההורים להגיע ב-9:00 או 10:00, ואז הם משלימים את השעות.

ענת ברקו: יש אנשים שמעדיפים לעשות את זה.

אוסאמה סעדי: בדיוק.

<רבקה אהרוני: רוב העובדים בלשכות ההוצאה לפועל מגיעים הרבה יותר מוקדם מ-07:30.

<יוסף ויצמן: רבקה, יהיה להם יותר זמן פנוי בבוקר.

<רבקה אהרוני: יוסי, אנחנו מכירים את העובדים שלנו.

<רבקה אהרוני: זה עובדים בשירות המדינה, זה לא פרטני בלשכת ההוצאה לפועל.

<רבקה אהרוני: אנחנו צריכים להסדיר את זה.

<רבקה אהרוני: גם פה אין נציג העובדים.

<רבקה אהרוני: האם אני יכולה לחייב עובד?

ענת ברקו: הם חייבים לגלות יותר גמישות, אין מה לעשות.

<רבקה אהרוני: הם חייבים - בסדר.

<רבקה אהרוני: אז בוא נדבר עם ההסתדרות.

<רבקה אהרוני: אי-אפשר לחייב את העובדים לבוא בשעות - - -

אוסאמה סעדי: יש לי הצעה לסיכום, אבל בואו נמשיך לשמוע את יוסי אם יש משהו חדש.

<יוסף ויצמן: כמי שמייצג את החייבים, וגם אדוני אולי ייצג מדי פעם לא רק זוכים, אולי גם חייבים, והוא יודע שלחייבים יש חובה להגיע להתייצבות.

<יוסף ויצמן: לא פקס ולא דואר.

<יוסף ויצמן: חייבים לא יכולים לשלוח בדואר.

<יוסף ויצמן: הם חייבים להגיע בעצמם.

<יוסף ויצמן: הגעה להוצאה לפועל זה לפעמים יום עבודה.

<יוסף ויצמן: אין דרך אחרת ואין איזה משהו מקוון שיכול להיות.

<רבקה אהרוני: יש מקוון.

<רבקה אהרוני: יש את האזור האישי שפותח.

<יוסף ויצמן: לא לחייבים.

<רבקה אהרוני: לחייבים.

<יוסף ויצמן: אני נמצא במערכת, אני ליוויתי את המערכת.

<יוסף ויצמן: נפתח לי תיק הוצאה לפועל, אין ב"כלים שלובים" היום לחייבים.

<רבקה אהרוני: אז אני אומרת - הנה, אני מבשרת לך.

<רבקה אהרוני: החל מהרבעון הבא יפותח אזור אישי לחייבים שהוא מופעל באמצעות כרטיס.

<יוסף ויצמן: תפתחו את הלשכות.

<יוסף ויצמן: אם זה יהיה 100% חייבים אני בטוח שיוותרו על ה- - - הזו.

<יוסף ויצמן: קודם תפתחו את הלשכות ואחרי זה נראה מה קורה עם הסיפור המקוון.

<יוסף ויצמן: אגב, מיסוי מקרקעין, משרד הפנים, הביטוח הלאומי, מוסדות ממשלה, ועוד דברים, שהבינו שחייבים להנגיש את זה בשעות אחר הצהריים.

<יוסף ויצמן: אני שמעתי שיש היום הפרדה מוחלטת.

<יוסף ויצמן: אגב, נאמר פה כמה פעמים בתי המשפט ואענה לזה.

<יוסף ויצמן: בתי המשפט – אחוז הפונים שלא מיוצגים הוא מאוד נמוך, אולי 5%.

<יוסף ויצמן: בהוצאה לפועל יותר מ-50% לא מיוצגים.

<רבקה אהרוני: למעלה מ-90% לא מיוצגים.

<יוסף ויצמן: לא מיוצגים.

<יוסף ויצמן: אז מה את אומרת לי: בית המשפט.

<יוסף ויצמן: לבית המשפט לא מגיע אזרח מהשורה.

<יוסף ויצמן: עורך הדין פעיל בשעות הבוקר.

<יוסף ויצמן: אבל הוצאה לפועל לא מיוצגים, עובדים בבוקר.

<יוסף ויצמן: זה שונה, אז אל תגידי לי: בתי המשפט.

<רבקה אהרוני: אתה יודע מה אחוז ההתייצבות של חייבים בלשכות ההוצאה לפועל?

<רבקה אהרוני: פחות מ-2%.

<יוסף ויצמן: אם תהיו נגישים יותר תראו שזה יעלה.

<יוסף ויצמן: יש הפרדה מוחלטת בין בתי המשפט להוצאה לפועל, אפילו הפרדה פיזית.

<יוסף ויצמן: רוב הלשכות היום לא נמצאות בתוך בתי המשפט.

<יוסף ויצמן: זה טעות, אבל זה כבר נעשה.

<יוסף ויצמן: אז אי-אפשר להסיק ממערכת בתי המשפט על מערכת ההוצאה לפועל.

אוסאמה סעדי: תודה, יוסף.

<רבקה אהרוני: אנחנו התייעצנו עם מנהל רשות האכיפה והגבייה.

אוסאמה סעדי: דרך ההודעות?

<רבקה אהרוני: לא, היא יצאה לדבר אתו.

<קריאה: שמרית יעילה במיוחד.

<רבקה אהרוני: שמרית היא היחידה מבין העובדים שהיא היעילה, והיא גם עובדת בשעות אחר הצהריים.

אוסאמה סעדי: איזה בשורה יש לכם?

<רבקה אהרוני: מנהל רשות האכיפה והגבייה לא מוכן כרגע לבצע דבר מהסוג הזה בגלל כל הדברים שציינתי: יחסי עבודה, משאבים, כוח-אדם שאין לו נוסף לזה, רק במסגרת של הסדר ממשלתי של כל משרדי הממשלה.

<רבקה אהרוני: שוב, אמרתי שאנחנו נשמח לעשות את זה במסגרת ההסדר הזה.

<רבקה אהרוני: כי תבינו שיחסי עבודה של עובדי המדינה צריכים להיות מוסדרים באופן רוחבי.

<רבקה אהרוני: אנחנו לא יכולים לכפות על עובדי ההוצאה לפועל משהו שלמערכת בתי המשפט.

<רבקה אהרוני: הם תמיד מסתכלים מה עובדי בתי המשפט עושים או מקבלים או יש להם, כי הם היו פעם מערכת אחת.

<יוסף ויצמן: אולי תסתכלו קצת על ביטוח לאומי ויראו שגם הם אחרי צהריים.

<רבקה אהרוני: אני לא רוצה להגיד שום דבר על ביטוח לאומי.

<רבקה אהרוני: אני חושבת שהשירותים שמקבלים בלשכת ההוצאה לפועל: במוקד, בצ'ט, באינטרנט, הם הרבה יותר טובים.

אוסאמה סעדי: חבר הכנסת יוסי יונה.

יוסי יונה: יש כאן נכונות לעשות משהו.

<רבקה אהרוני: בוודאי, פתחנו בזה.

יוסי יונה: משום שיש את הנכונות וכדי שלנכונות הזו תהיה משמעות מעשית אז לפחות אנחנו צריכים איזושהי מחויבות מסוימת מצדכם לתחימה של זמן לבוא ולהגיד.

יוסי יונה: רבקה ושמרית, נניח שאתן אומרות שאתן פתוחות לעניין ואף עובדות על הנושא הזה ורוצות להנגיש את השירות גם לשעות של אחר הצהריים.

יוסי יונה: אם הייתן אומרות: אוקיי, יש תחימת זמן.

יוסי יונה: ייקח לנו חודש, חודשיים, שלוש - אנחנו צריכים לשמוע משהו.

יוסי יונה: זאת אומרת, מה נעשה ובאיזה שלבים זה נמצא, ואם יש לכם הערכה כלשהי שאכן זה יבוצע הלכה למעשה בתוך שניים, שלושה, ארבעה חודשים.

יוסי יונה: ואז נזמן דיון נוסף של מעקב כדי לקבל מכן עדכון באשר לשאלה איפה זה נמצא.

יוסי יונה: האם אתם יכולים?

אוסאמה סעדי: אני מציע שאני אסכם את זה.

אוסאמה סעדי: רבקה ושמרית, הפתיחה שלכן היתה מעודדת, אבל בסיום חשבנו שנקבל בשורה ושנצא עם בשורה.

<רבקה אהרוני: היינו מאוד שמחים, אבל אנחנו במדינתנו חיים.

<רבקה אהרוני: אנחנו יודעים מה עם מערכת יחסי העבודה.

<רבקה אהרוני: צריך שיהיה פה נציג העובדים שגם ייתן פה את הסכמתו לעניין הזה.

<רבקה אהרוני: זה מורכב.

<רבקה אהרוני: גם האוצר צריך להיות פה, להסכים להקצות משאבים לעניין הזה, לתוספת של מאבטחים, לתוספת של כוח-אדם לשעות אחר הצהריים.

יואב בן צור: אבל אם אתם ב-17:00 נמצאים ויש מאבטחים.

<רבקה אהרוני: לא, אין מאבטחים.

<רבקה אהרוני: בבית המשפט בתל אביב זה המאבטחים של בתי המשפט.

<רן מלמד: אבל כל מה שצריך להגיד זה שראש הרשות יבוא ויגיד: אני מכניס את זה עכשיו לתוכנית העבודה שלי למחצית הראשונה של שנת 2016, ועכשיו חובת ההוכחה עליכם, והכנסת תוכל לפקח.

אוסאמה סעדי: לכן, תשמעו את הסיכום שלי.

<רבקה אהרוני: אפשר להציע הצעת ביניים.

אוסאמה סעדי: בבקשה.

<רבקה אהרוני: אנחנו במגמה לצמצם את ההגעה של חייבים ושל זוכים ללשכות ההוצאה לפועל בכל מיני אמצעים שפרטתי קודם.

<רבקה אהרוני: חלק מהמשאבים האלה, למשל, ערוץ הצ'ט האישי והאזור האישי לחייבים, נמצאים ממש בהתחלת דרכם.

<רבקה אהרוני: אני מציעה שתתנו לנו פרק זמן ללמוד את הנתונים האלה, לראות באמת כמה חייבים משתמשים יותר ויותר בדברים האלה.

<רבקה אהרוני: גם פיתחו טפסים מקוונים שלא צריכים להגיש אותם בהגשה פיזית.

<רבקה אהרוני: עוד מעט יגיעו לכאן תקנות חדשות שיסדירו את העניין הזה של הגשה מרחוק.

<רבקה אהרוני: אני מציעה שתתנו לנו פרק זמן של שני רבעונים לפחות ללמוד את הנתונים.

<רבקה אהרוני: במסגרת הזאת גם חברי הוועדה ינסו להבין איזה עוד משרדי ממשלה יצטרפו לעניין הזה כדי שגם כשננהל משאים ומתנים מול העובדים שלא נהיה רק המשרד הכמעט היחיד שמפעיל עובדים בשעות אחר הצהריים.

<רבקה אהרוני: יוסי, אתה בוודאי יודע מה מערכת יחסי העבודה וכמה זה קשה לעשות שינויים בקרב עובדים שעובדים כבר באיזושהי מסורת.

יוסי יונה: אנחנו כאן לא נהנים מהדיווח ומהעדכון ומהעמדה של הגורמים האחרים שמן הסתם אם דבר כזה ישונה אז אין כאן רק גורם אחד שהוא אחראי לשינוי.

<רבקה אהרוני: נכון - האוצר.

יוסי יונה: כן.

יוסי יונה: יכול מאוד להיות שקצת אולי טיפ טיפונת חטאנו בקיומה של הוועדה הזו מבלי שזימנו גם נציגים אחרים, הן של ועד העובדים, הן של האוצר, כדי שהם יגידו לנו מה ההערכה שלהם ועד כמה קיימת נכונות מצדם להביא את השינוי הזה.

אוסאמה סעדי: לא, לא.

אוסאמה סעדי: אבל זה מניע את התהליך, זה בסדר גמור.

<רבקה אהרוני: גם נציגים של מערכת בתי המשפט.

<שמרית רגב שרייבר: של יחידת השירות הממשלתית שאמורה להוביל את הדבר הזה בכלל המשרדים.

<שמרית רגב שרייבר: צריך לבדוק איתם, עם משרד ראש הממשלה.

<רבקה אהרוני: מערכת בתי המשפט שחלק מהלשכות שלנו שוכנות במבנים שלה.

אוסאמה סעדי: כמו שאמר יוסי, יש הבדל בין משרדים אחרים לבין בתי משפט.

אוסאמה סעדי: בבתי משפט כמעט 90% ויותר מיוצגים על-ידי עורכי דין, בין אם זה תובעים, בין אם זה נתבעים, ועורכי הדין נמצאים מהבוקר שם.

אוסאמה סעדי: אין לנו את הבעיה הזו.

<רבקה אהרוני: אני זוכרת שכשהפרידו את מערכת בתי המשפט, התחילו להפריד את לשכת ההוצאה לפועל מבתי המשפט, זה התחיל בלשכות מסוימת.

<רבקה אהרוני: ואז אמרו: עכשיו בית המשפט יתרוקן.

<רבקה אהרוני: הוא לא התרוקן.

<רבקה אהרוני: הוציאו את לשכת ההוצאה לפועל מבית המשפט ובית המשפט נשאר עם המון אנשים.

<רבקה אהרוני: אז זה לא בדיוק נכון.

<רבקה אהרוני: לא יוסי ולא אני רוצים לדבר בנתונים שאנחנו לא מכירים אותם בוודאות.

<רבקה אהרוני: אנחנו יכולים לדבר על הנתונים שלנו.

<רבקה אהרוני: מדובר ב-4,000 אנשים ביום.

אוסאמה סעדי: מאחר וכולנו מסכימים פה מכל חברי סיעות הבית, בין אם זה קואליציה או אופוזיציה, העניין הזה חוצה סיעות ומפלגות שאנחנו כן בעד להנגיש כמה שיותר את שעות הפתיחה של קבלת קהל למבקשי השירות הזה, מאחר ויש ייחוד בלשכות ההוצאה לפועל, להבדיל גם ממשרדים אחרים, אם זה תעשייה-מסחר, אם זה משרד פנים.

אוסאמה סעדי: משרד פנים, למשל, גם עובדים אחר הצהריים.

אוסאמה סעדי: במרשם האוכלוסין כן עובדים אחר הצהריים.

יואב בן צור: אז יש מודל כזה במשרדים ממשלתיים.

אוסאמה סעדי: יש מודל במשרדים ממשלתיים.

<יוסף ויצמן: גם מיסוי מקרקעין יש אפשרות אחר הצהריים.

אוסאמה סעדי: בדיוק.

אוסאמה סעדי: לכן, הייתי מבקש שתעבירו למנהל החדש שאנחנו מאחלים לו בהצלחה בשם כולנו כדי שכן ילמד וישב על המדוכה.

אוסאמה סעדי: אנחנו ניתן לכם פרק זמן שבאמת תלמדו את הרעיון הזה ותבואו אלינו בהצעות.

אוסאמה סעדי: אנחנו גם בשם כל חברי הכנסת חברי הוועדה פונים גם לשרת המשפטים שכן תתערב ותדאג לעניין הזה של פתיחת לשכת ההוצאה לפועל בשעות אחר הצהריים.

אוסאמה סעדי: אני חושב שישנם מספר דברים שאתם יכולים כבר בתור רשות גם לעשות את זה בתור מהלכים פנימיים, אם זה, נניח, בתל אביב אם אפשר לתת יום-יומיים כפיילוט שיתחילו העובדים מ-10:00 עד 17:00, וכל הדברים האלה.

אוסאמה סעדי: יש לזמן תורים להפטר או חקירת יכולת - - -

<רבקה אהרוני: כל ההפטרים מזומנים לתורים.

אוסאמה סעדי: אז אני אומר, אפשר לזמן אותם בשעה 15:00, 15:30, כי אז אפילו לא צריך את כל קבלת הקהל.

אוסאמה סעדי: אבל הוא יכול לא להפסיד יום עבודה ולכלכל את צעדיו, כמו שאמר רן.

אוסאמה סעדי: אני כן הייתי מבקש שאתם תתנו לנו עדכון לאחר שתלמדו את כל הנושא הזה גם עם מנהל הרשות החדש.

אוסאמה סעדי: תנו לוועדה דין וחשבון נניח תוך ארבעה חודשים.

<רבקה אהרוני: אני ממש מבקשת שזה יגדל לשישה חודשים.

<רבקה אהרוני: כל תוכניות העבודה שלנו מחולקות לרבעונים – שישה חודשים.

אוסאמה סעדי: שישה חודשים - תנו לנו דיווח.

אוסאמה סעדי: יוזמי הדיון המהיר, חבר הכנסת בן צור יוסי יונה, אתם גם מוזמנים לפנות לוועדה ובעוד כמה חודשים ולהגיד שאתם רוצים לקיים דיון המשך ומעקב ולראות איפה זה עומד ולישיבה הבאה נזמין את כל הגורמים המוסמכים.

<יוסף ויצמן: חייב בהוצאה לפועל שנפתח נגדו תיק, למשל, בקריית שמונה, והוא גר בתל אביב, הוא חייב לנסוע עד לקריית שמונה להגיש את זה ובשעות הבוקר ולבזבז יום שלם.

<רבקה אהרוני: מי שמחליט על מקום פתיחת התיק זה עורכי הדין.

<יוסף ויצמן: אפשר בינתיים שהוא יוכל להגיש את הבקשה שלו בתל אביב ולא בקריית שמונה.

<רבקה אהרוני: חלק מהבקשות הוא יכול להגיש רחוק.

<יוסף ויצמן: המחשבים הם אותם מחשבים.

<יוסף ויצמן: אין שום הבדל אם זה מוגש בקריית שמונה או בתל אביב כי זה מערכת אחת.

<יוסף ויצמן: אבל יש נוהל פנימי של הרשות שאומר שחייבים רק באותה לשכה.

<יוסף ויצמן: אני אשמח אם תצא מפה הודעה שהחייב שגר בקריית שמונה יכול להגיש את הבקשה גם בתל אביב - - -

<רבקה אהרוני: אני יכולה לצאת בהודעה הרבה יותר דרמטית שאנחנו פועלים להסדרת כללי סמכות מקומית להוצאה לפועל במהלך השנה הקרובה.

<יוסף ויצמן: לא סמכות מקומית.

אוסאמה סעדי: סמכות מקומית יותר טוב.

אוסאמה סעדי: מה אתה רוצה?

<רבקה אהרוני: אנחנו כרגע סיימנו עבודת מחקר בכל הנושא של כללי הסמכות המקומית, ואנחנו רוצים לאמץ את כללי הסמכות המקומית להוצאה לפועל.

<רבקה אהרוני: כך התיק ייפתח בסמוך למגורי החייב.

<יוסף ויצמן: אל"ף, זה לא יפתור את הבעיה כי זה יהיה עוד שנה אולי.

<יוסף ויצמן: יש תיקים פתוחים שם מיליונים.

<יוסף ויצמן: הוא בינתיים גר היום בתל אביב והתיק פתוח בקריית שמונה – שהם יאשרו לו להגיש את החומר בתל אביב - - -

<רבקה אהרוני: חלק מהבקשות הוא יכול להגיש בלשכות אחרות, בכל לשכה.

<רבקה אהרוני: יש בקשות שאתה יכול להגיש בפקס.

<יוסף ויצמן: אני עובד בהוצאה לפועל, סליחה.

<יוסף ויצמן: אני מייצג חייבים.

<יוסף ויצמן: אין פקס.

<יוסף ויצמן: רבקה, מאיפה באת?

<יוסף ויצמן: אין פקס בלשכה, אין אפילו בקשה אחת.

<יוסף ויצמן: אני - - - בהוצאה לפועל.

<יוסף ויצמן: המחשב בהוצאה לפועל הוא אותו מחשב של תל אביב והכול נסרק.

<יוסף ויצמן: כלומר, אין שום סיבה שהוא ייסע מתל אביב לקריית שמונה.

<יוסף ויצמן: תצאו בהודעה בינתיים - - -

<רבקה אהרוני: בקשות לשינוי מועדי דיון, למשל.

<יוסף ויצמן: אני מדבר איתך על בקשה לאיחוד תיקים, - - -

<רבקה אהרוני: בקשה לאיחוד תיקים זו בקשה מורכבת.

<רבקה אהרוני: צריך למלא שאלון של חקירת יכולת.

<רבקה אהרוני: אי-אפשר - - -

<רבקה אהרוני: האם תוכלי להגיש דרך האזור האישי החדש?

<רבקה אהרוני: כן, אפשרי.

<רבקה אהרוני: יופי.

<רבקה אהרוני: אז תבואי ותגידי: בתוך ארבעה חודשים אפשר יהיה.

<רבקה אהרוני: כל אחד יוכל לקבל אזור אישי ולהגיש את כל המסמכים - - -

<רבקה אהרוני: כרגע האזור האישי תוכל לצפות בפרטי ה - - - שלך.

<רבקה אהרוני: הנה, זה מה שהיא אומרת.

<רבקה אהרוני: זה לא יהיה.

<רבקה אהרוני: היא אומרת: כרגע תוכל לצפות - - -

<רבקה אהרוני: כרגע, כרגע.

<רבקה אהרוני: גם את רומא לא בנו ביום אחד.

<רבקה אהרוני: אנחנו מדברים על מערכת שחמישים שנה היתה מוזנחת.

<רבקה אהרוני: בחמש שנים הפכו את כל השירותים לנגישים.

אוסאמה סעדי: יוסי, הדיון המהיר מתעסק בנושא ספציפי ומסוים.

אוסאמה סעדי: הרשיתי לך לשאול, היא ענתה.

אוסאמה סעדי: זה חורג מהנושא של הדיון המהיר שזה פתיחה בשעות אחר הצהריים.

אוסאמה סעדי: אני חושב שעשינו התקדמות בעניין הזה.

אוסאמה סעדי: הם התחייבו לתת את העדכון.

אוסאמה סעדי: אנחנו גם נמשיך לעקוב בוועדה שלנו.

אוסאמה סעדי: אם יש נושאים אחרים אתם מוזמנים לפנות למנהל, לפנות אלינו, לעורר את זה בדיונים קודמים שיבואו גם עם הצעות לפתרון.

אוסאמה סעדי: תודה לכולם, הישיבה נעולה.